VISPĀRĪGĀ VIENOŠANĀS

Rīgā, Līguma datumu skatīt elektronisko parakstu zonā

|  |  |  |
| --- | --- | --- |
| **Akciju sabiedrība "Sadales tīkls"**  (turpmāk – Pasūtītājs) | un | **Sabiedrība ar ierobežotu atbildību "ELKO"** |
| Reģistrācijas numurs: 40003857687  PVN maksātāja numurs: LV40003857687 |  | Reģistrācijas numurs: 40003002094  PVN maksātāja numurs: LV40003002094 |
| Adrese: Šmerļa iela 1, Rīga, LV-1160 |  | Adrese: Ķekavas nov., Ķekavas pag., Krustkalni, Apiņu iela 7 |
| Kredītiestāde: AS "SEB banka" |  | Kredītiestāde: AS "SEB banka" |
| SWIFT kods: UNLALV2X |  | SWIFT kods: UNLALV2X |
| Konta numurs: LV83UNLA0050008821895 |  | Konta numurs: LV83UNLA0003021467540 |
| kuru pārstāv [..]; |  | kuru pārstāv [..] |

turpmāk katrs atsevišķi "Līdzējs", abi kopā "Līdzēji", vienojas par šādiem vispārīgās vienošanās noteikumiem (turpmāk – Vienošanās):

# SPECIĀLIE NOTEIKUMI

## Vienošanās priekšmets

* 1. Izpildītājs pārdod un piegādā Pasūtītājam sadales transformatorus, katru izpildes gadījumu noformējot kā atsevišķu pasūtījumu (turpmāk – Pasūtījums/-i), bet Pasūtītājs apmaksā atbilstoši Vienošanās noteikumiem izpildītos Pasūtījumus. Vienošanās specifikācija ir norādīta Vienošanās pielikumā (Vienošanās specifikācija). Izpildītājam netiek garantēts konkrēts Pasūtījumu apjoms.
  2. Pasūtījumu ietvaros tiek:
     1. veikts preces pirkums;
     2. nodrošināta preces piegāde līdz Pasūtītāja norādītajai vietai;
     3. nodrošināta preces uzstādīšana;
     4. sniegts pakalpojums.
  3. Pasūtījums tiek veikts:
     1. izmantojot Oracle iSupplier;
     2. nosūtot e-pastu.

## Preces/Pakalpojuma cena

* 1. Pasūtījuma izpilde tiek veikta atbilstoši Vienošanās pielikumā Nr. 3 "Komercpiedāvājumu (cenu aptauju) veikšana" norādītajai kārtībai. Komercpiedāvājuma cenām ir jābūt spēkā visam komercpiedāvājuma ietvaros izsludinātajam Pasūtījuma apjomam. Katra Pasūtījuma cenas tiek fiksētas komercpiedāvājumu aptaujas ietvaros uz konkrēto Pasūtījumu. Cenu pārrēķins Pasūtījumam tiek veikts Vienošanās pielikumā Nr. 3 "Komercpiedāvājumu (cenu aptauju) veikšana" noteiktajos gadījumos saskaņā ar Vienošanās pielikumu Nr. 4 "Preču cenu pārrēķina formula". Pasūtītāja veiktais Preču cenu pārrēķins kļūst par šīs Vienošanās neatņemamu sastāvdaļu.
  2. Pasūtījuma cenas ietver visus nodokļus un nodevas, izņemot PVN, kā arī citas izmaksas, t.sk. bet ne tikai: materiālu, izstrādājumu, iekārtu, iepakojuma, darbu, piegādes, uzstādīšanas un transporta izmaksas, kas attiecas uz Pasūtījumu veikšanu. PVN tiek aprēķināts, norādīts rēķinos un apmaksāts atbilstoši spēkā esošajiem normatīvajiem aktiem.
  3. Apmaksas noteikumi: 30 (trīsdesmit) dienu laikā pēc pasūtījuma izpildes, ko apstiprina attiecīgi parakstīta Preču pavadzīme-rēķins.
  4. Vienošanās speciālie noteikumi neparedz norēķinu kārtību, kas atšķirīga no Vienošanās vispārīgajos noteikumos noteiktās norēķinu kārtības. Vienošanās ietvaros priekšapmaksa nav noteikta.

## Vienošanās termiņš

* 1. Vienošanās stājas spēkā tā abpusējas parakstīšanas brīdī un ir spēkā līdz Vienošanās noteikto saistību pilnīgai izpildei.
  2. Pasūtītājs veic Pasūtījumus2 (divu) gadu laikā no Vienošanās spēkā stāšanas dienas. Izpildītājam ir pienākums izpildīt Pasūtījumus, ja tie ir pieteikti šajā punktā norādītajā termiņā.
  3. Vienošanās, Līdzējiem rakstiski vienojoties, var tikt pagarināta uz 1 (vienu) uz tiem pašiem noteikumiem .

## Garantijas termiņš

* 1. Katra izpildītā Pasūtījuma garantijas termiņš ir 60 (sešdesmit) kalendārie mēneši no attiecīgā Pasūtījuma nodošanas-pieņemšanas dienas.

## Vienošanās izpildes nodrošinājuma summa

* 1. 10 (desmit) dienu laikā pēc sava pirmā pasūtījuma iegūšanas un saskaņošanas, Izpildītājs iesniedz Pasūtītājam Vienošanās izpildes nodrošinājumu 40 000.00 EUR (četrdesmit tūkstoši) apmērā par katru daļu, kurā ieguva pasūtījumu (turpmāk – Vienošanās izpildes nodrošinājums).

## Apakšuzņēmēju piesaistes kārtība

* 1. Vienošanās ietvaros apakšuzņēmēji netiek piesaistīti.

## Papildu līgumsodi

* 1. Vienošanās speciālie noteikumi papildu līgumsodus neparedz, izņemot Vienošanās pielikumā Nr. 3 "Komercpiedāvājumu (cenu aptauju) veikšana" atrunāto kārtību.

## Papildu noteikumi

* 1. Līdzēji vienojas par sekojošiem papildu noteikumiem:
     1. Līdzēji ir atbildīgi par to darbības/bezdarbības rezultātā otram Līdzējam nodarītajiem zaudējumiem. Zaudējumu apmēra ierobežojums saistībā ar Vienošanās izpildi tiek noteikts 3 000 000.00 EUR (trīs miljoni euro un 00 centi) bez PVN apmērā;
     2. Ja Vienošanās darbības laikā AS "Sadales tīkls" Materiālu reģistrs tiek papildināts ar jaunu Preču ražotāju un/vai marku un/ vai materiāla nosaukumu, Līdzējiem ir tiesības veikt Vienošanās grozījumus Vienošanās vispārīgo noteikumu 13.3.punktā noteiktajā kārtībā;
     3. Vienošanās izpildes laikā Izpildītāja pārstāvim ir jāierodas uz transformatora pārbaudi Pasūtītāja norādītajā objektā 3 (trīs) darba dienu laikā no Pasūtītāja informēšanas brīža par Izpildītāja pārstāvja ierašanos, ja Līdzēji nevienojās par citu Izpildītāja pārstāvja ierašanās termiņu;
     4. Izpildītājs piekrīt, ka Vienošanās darbības laikā Pasūtītājs izlases kārtībā var veikt piegādāto preču testus un salīdzināt rezultātus ar iepirkuma procedūras "Sadales transformatoru iegāde" (id.Nr. ST-2022/21) ietvaros iesniegto piedāvājumu un standartiem. Neatbilstības gadījumā Izpildītājs Preci nomainīs pret atbilstošu bez papildus samaksas;

## Vienošanās pielikumi

* 1. Pielikums Nr.1 – Vienošanās specifikācija .
  2. Pielikums Nr.2 – Pilnvarotās personas un kontaktpersonas.
  3. Pielikums Nr.3 – Komercpiedāvājumu (cenu aptauju) veikšana.
  4. Pielikums Nr.4 - Preču cenu pārrēķina formula.

## Līdzēju paraksti

* 1. Parakstot šos Vienošanās speciālos noteikumus, Līdzēji piekrīt Vienošanās vispārīgajiem noteikumiem un Vienošanās pielikumiem to pievienotajā redakcijā.
  2. Vienošanās kopā ar pielikumiem parakstīta ar drošu elektronisko parakstu un satur laika zīmogu. Izpildītājs ar drošu elektronisku parakstu parakstītu un laika zīmogu saturošu Vienošanos vienas darba dienas laikā pēc Vienošanās parakstīšanas nosūta uz Pasūtītāja e-pasta adresi: dokumentiem@sadalestikls.lv. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| **PASŪTĪTĀJS** | **IZPILDĪTĀJS** |
| AS "Sadales tīkls" | SIA "ELKO" |
| [..] | [..] |
|  |  |

Ar [..] tiek apzīmēta informācija, kas nav izpaužama trešajām pusēm